Puka

Puka on Valgamaal Otepää vallas asuv alevik.

Sisseütlev kääne nimest Puka on Pukasse või Pukka.Eesti kohanimeraamat, lk. 503

Enne 2017. aasta haldusreformi oli Puka omanimelise valla keskus.

Pukale lähimad külad olid kirdes Komsi, kagus Kibena, edelas Ruuna ja loodes Kolli.Eesti kohanimeraamat, kaart 38Suur maailma atlas, lk. 191

Alevikus on raudteejaam, raamatukogu, rahvamaja, põhikool, kauplus, apteek, kohvik ning alevi lähedal vabakogudus ja kalmistu.

Puka on saanud nime Puka mõisa järgi, mis kuulus Sangaste valda ja tänapäeval jääb Plika külla.

Selle mõisa omanik oli 16. sajandil Thomas Bock. Saksa keeles tähendab Bock või Buck sikku või sokku. Selline varieerumine on andnud nii saksa kui eesti keelde nimevariante, kus teine täht on o või u. Lõpuks kinnistus saksa keelde o-ga variant Bockenhof, eesti keelde u-ga variant Puka. Mõlemad nimed tulevad mõisniku perenimest.Eesti kohanimeraamat, lk. 504

Puka alevik hakkas tekkima alles 19. sajandi teisel poolel raudteejaama ümber.

Pukas sündis arhitekt Georg Hellat (1870–1943).

Puka kalmistule on maetud kirjanik Alide Ertel, kes elu lõpul elas õe juures Arulas Alajärve talus ja 1950. aastast sama talu piirimail Päästjärve lähistel Mõtsatares.

1. mail 1897 sõitis Pukast 3 km põhja pool sõjaväerong rööbastelt maha. Hukkus 58 inimest ja 44 sai raskelt vigastada.

Pukas on filmitud osa filmi "Sügis" stseene.

 Pilte 

Vaata ka

Puka mõis

Viited

Kategooria:Eesti alevikud
Kategooria:Otepää vald